Danielin kirjaa tutkimalla opimme tuntemaan elävää Jumalaa -
ja ymmärtämään, kuinka Hän puhuu henkilökohtaisesti omilleen.
Herra puhuu suoraan Danielille roh- kaisten häntä ahdistuksen hetkinä.
"Daniel, sinä Jumalalle rakas!" "Älä pelkää, Daniel. -
Sinun sanasi kuultiin ensimmäisestä päivästä alkaen, -
jolloin nöyrästi pyysit ymmärrystä Jumalalta."
Mekin saamme omistaa nämä rohkaisun sanat.
Kuinka hyvä onkaan oppia tuntemaan Danielin kirjaa -
ja ammentaa sieltä rohkaisua omaan elämään.
Hei! Olet tervetullut löytöretkelle Danielin kirjaan!
Lähdemme tarkastelemaan sen lukua 2.
Nebukadnessar näkee merkillisen unen.
Mitä uni pitää sisällään? Mikä on sen merkitys?
Nyt tarvitaan Jumalan miehen Danielin taivaasta saatua viisautta -
unen selitykseen.
Tervetuloa löytöretkelle tähän osioon!
Danielin kirja avaa meille ainutlaatuisia näkökulmia -
suurvaltojen historiaan ja tulevai- suuteen ja Jumalan suunnitelmiin.
Katselemme mielenkiintoisia maailmanpoliittisia näkökulmia -
ja samalla Jumalan yliluonnollista toimintaa.
Danielin kirja avaa samanaikaisesti inhimillisiä näkökulmia -
ja jumalallisia näkyjä.
Olemme Jerusalemissa. Olemme lähteneet kulkemaan Via Dolorosaa.
Olemme sen alkupisteessä.
Täällä on paikka, jonne Jeesus vietiin kuulusteltavaksi.
Täältä lähti Hänen kärsimystiensä kohti Golgataa.
"Toisena hallitusvuotenaan Nebukadnessar näki unia, -
ja hänen mielensä tuli niistä niin levottomaksi, -
ettei hän voinut nukkua. Silloin kuningas käski kutsua -
enteidenselittäjät, loitsupapit, noidat ja kaldealaiset viisaat -
selittämään nämä unet, ja he tulivat -
ja asettuivat kuninkaan eteen. Kuningas sanoi heille: -
'Minä olen nähnyt unen, ja minun on saatava tietää, -
mitä se merkitsee.'" Kuningas ei kerro unen sisältöä, -
vaan vaatii koolle kutsumaansa väkeä kertomaan unen ja selityksen.
Muutoin ovat koollekutsuttujen päivät luetut.
Uhkaus koski myös Danielia ja hänen ystäviään.
Olemme nyt Jerusalemin vanhassa kaupungissa.
Täällä on neljä korttelia: muslimi- kortteli, jossa juuri olemme, -
juutalaiskortteli, kristittyjen kortteli ja armenialaiskortteli.
Täällä kaupungissa voi silti itse tuntea ja kokea sen, -
kuinka ihmiset haluavat elää rauhassa keskenään.
Rukoile sinäkin rauhaa Jerusalemille.
Daniel pääsee kuninkaan luo pyytämään, -
että hän saisi aikaa selittää unen.
Saamme vahvaa opetusta sydämen luottamuksesta Jumalaan.
Daniel pyytää ystäviään rukoilemaan, -
että Jumala ilmoittaisi Danielille unen ja sen selityksen.
Jumala vastaa rukouksiin. Daniel kiittää Jumalaa.
Suomalaiset rakastavat Israelia ja Jerusalemia.
Luulen, että ryhmiä tulee lisää.
Olkaa hyvä. - Kiitos! Kiitos paljon!
Daniel antaa kunnian Jumalalle ja todistaa Jumalasta kuninkaalle.
"Salaisuutta, jota kuningas kysyy, eivät viisaat, loitsupapit, -
enteidenselittäjät eivätkä manaajat pysty hänelle kertomaan, -
mutta taivaassa on Jumala, joka paljastaa salaisuudet, -
ja nyt Hän kertoo kuningas Nebukadnessarille, -
mitä tulevina aikoina on tapahtuva."
Daniel kertoo Nebukadnessarille tämän näkemän unen.
"...edessäsi oli suuri kuvapatsas.
Patsas oli korkea, ja sen loisto oli suunnaton.
Se oli sinun edessäsi, ja sen muoto oli kauhistava.
Se patsas oli tällainen: pää puhdasta kultaa, -
rinta ja käsivarret hopeaa, vatsa ja reidet pronssia, -
sääret rautaa, jalat osaksi rautaa, osaksi savea.
Sitä katsellessasi lähti käden koskematta vierimään kivi.
Se osui patsaan jalkoihin, jotka olivat rautaa ja savea, -
ja murskasi ne. Niin murtuivat yhtä lailla rauta, savi, pronssi, -
hopea ja kulta, ja niistä tuli kuin ruumenia -
kesäisellä puimatantereella, ja tuuli kantoi ne pois, -
eikä niitä löytynyt mistään. Ja kivestä, joka oli osunut patsaaseen,-
tuli suuri vuori, ja se täytti koko maailman."
Nyt kerromme kuninkaalle sen selityksen.
On mielenkiintoista tarkastella kuvapatsasnäkyä.
Perinteinen tulkinta sille on se, -
että se kuvaa Babyloniaa, Persiaa, Kreikkaa ja Roomaa.
Ne ovat ainoita suuria valtakuntia maailmanhistoriassa -
ja vallinneet koko silloista Raamatun keskiössä tunnettua maailmaa.
Mikä on patsaan murskaava kivi? Danielin näyssä ei kerrota -
mistään valtakuntaseuraajasta 4. valtakunnalle, -
vaan valtakuntien jatkumo päättyy kiven murskatessa ne kaikki.
Matt. 21:44: Jeesus puhuu itsestään kivenä.
Kyseessä on Jumalan valtakunta, joka ilmenee Kristuksessa.
Tässä on kyse jostakin sellaisesta, -
johon ymmärrys on avautumassa lopulta vasta meidän aikanamme, -
kun voidaan tarkastella laajempaa aikaperspektiiviä.
Jeesuksen ensimmäisessä tulemuksessa kyseessä oli -
perinteisen tulkinnan mukaan viimeisenä valtakuntana Rooma, -
koska se oli Rooman valtakunnan aikaa.
Nyt kun katsomme tulevia aikoja ja Jeesuksen toiseen tulemukseen, -
me katselemme pidempää aikajanaa.
Näemme myös islamilaisen kalifaatin historian.
Nykyään näemme uudet yritykset perustaa islamilainen kalifaatti.
Näin ollen, kun tarkastelemme Danielin kirjan valtakuntanäkyjä, -
näemme jotain paljon enemmän kuin vielä muutama vuosikymmen sitten.
Uudessa tulkinnassa viimeinen valtakunta on islamilainen kalifaatti.
Perusteena on se, että tarkastellaan vain valtakuntia, -
jotka ovat valloittaneet kokonaan edellisen -
ja hallinneet aluetta Eufratille asti.
Rooman valtakunta tunkeutui Eufratille vain lyhyeksi aikaa.
Islamilainen kalifaatti taas otti ko. alueet oikeasti hallintaansa.
Umaijadien kalifaatti laajimmillaan 700-luvun puolivälissä ulottui -
Intian rajoilta aina Espanjaan saakka.
Osmanien valtakunta puolestaan kesti lähes 500 vuotta -
ja ulotti valloitussotansa aina nykyisen Itävallan alueelle asti.
Osmanien kalifaatti päättyi v. 1923 -
nykyisen Turkin valtion syntyyn.
Danielin kirja on kuvaus valtakuntien välisestä taistelusta.
Polttopisteessä ovat historian suurimmat ihmisten johtamat -
Lähi-idän alueen valtakunnat ja Jumalan valtakunta.
Ensin Babylon, sitten Meedo-Persia, Kreikka ja sitten Rooma.
Sitten palaamme tähän Danielin kirjan 7. luvussa.
Puhutaanko tässä islamilaisesta kalifaatista?
Niin, tässä on nyt mielenkiintoista tulkintaa.
Miten ymmärtää Rooman merkitys?
Mitä on tämä puhe islamilaisesta kalifaatista?
Milloin Rooman valtakunta päättyi?
Länsi-Rooman osalta sen historia päättyi jo aiemmin, -
Itä-Rooman myöhemmin. Toisaalta voidaan ajatella, -
että Rooman perintöä jatkaa osaltaan katolinen kirkko -
ja myös kreikkalais-ortodoksinen kirkko.
Nämä ovat tulkintoja.
Meidän on syytä seurata aikaamme ja arvioida, -
mitä suurten valtakuntien kohdalla meidän päivinämme tapahtuu.
Mikä osa on islamilaisella kalifaatilla, -
joka kärsi kuoliniskun v. 1923, -
kun Ottomaanien valtakunnan aika päättyi?
Se on nostanut jo päätään esille mm. Isis-järjestön toiminnassa.
Vaikka Isis-järjestö näyttää nyt jo lyödyltä, -
niin millaisia suunnitelmia onkaan Turkilla ja Iranilla?
On syytä seurata, mitä tässä ajassa tapahtuu.
Danielin kirja voi antaa meille mielenkiintoisia tulkinnan avaimia.
Aamutee virkistää.
Israelin rahayksikkö on sekeli.
1 eurolla saa reilut 4 sekeliä.
Sillä summalla saa vaikka tällaisen perunalastupussin.
Jerusalemin vanha kaupunki on täynnä kirkkoja, rukouskappeleita -
ja moskeijoita. Täällä ovat edustettuina -
niin kristityt, juutalaiset kuin muslimit.
Kuningas Nebukadnessar palkitsee Danielin rikkauksilla -
ja tekee hänestä Babylonian maakunnan käskynhaltijan -
ja koko Babylonian viisaiden ylivalvojan.
Danielin pyynnöstä myös hänen ystävänsä saavat korkeat virat.
Kuningas ei silti käänny itse elävän Jumalan puoleen.
Katselemme näkymää Scopusvuorelta Jerusalemiin.
Saatat erottaa edessä muutamia vuorenhuippuja -
ja taaempana toisia vuorenhuippuja.
Tässä on mielenkiintoista yhtymä- kohtaa Raamatun profetioihin, -
joilla voi olla useampi toteuma.
Monet Vanhan testamentin profeetat ovat nähneet näyssä jotakin, -
jossa he ovat katsoneet samanaikai- sesti jotain lähempää tapahtumaa -
ja sitten jotain kauempaa tapahtumaa.
Tapahtumat ovat osittain sulautuneet toisiinsa.
Aivan kuten silloin, kun katsellaan peräkkäisiä vuorijonoja -
ja vuorijonot näyttävät sulautuvan toisiinsa.
Tämä avaa ymmärrystä myös Danielin kirjan unien ja näkyjen tulkintaan.
Esimerkkinä Nebukadnessarin kuvapatsasuni -
ja Danielin näky neljästä pedosta ja niiden liittyminen toisiinsa.
Daniel näkee tietysti jotain paljon enemmän.
Hän näkee todellisena valtakuntien luonteen eli pedon luonteen.
Hän näkee selkeästi Jeesuksen tulon eli Ihmisen Pojan tulon.
Jos nyt ajatellaan näitä valtakunta-asioita -
eli mitä Nebukadnessar näki kuvapatsaan muodossa: -
neljän valtakunnan kokonaisuuden. Babylonia ensin -
eli valtakunta, jonka kuninkaana hän toimi.
Sen jälkeen tulee Meedo-Persia, sitten Kreikka ja sitten Rooma, -
kuten tämä ensimmäinen tulkinta on.
Se vuorijono, jota ensimmäiseksi katselemme, -
on Jeesuksen ensimmäinen tuleminen.
Taaempana näkyy jo toinen vuori- jono, Jeesuksen toinen tuleminen.
Ensimmäisessä tulkinnassa on luonnollista ajatella valtakuntia, -
jotka olivat olleet tai olivat parasta aikaa -
liittyen Jeesuksen ensimmäiseen tulemiseen.
Eli Babylonia, Meedo-Persia, Kreikka ja Rooma.
Ajateltaessa Jeesuksen toista tulemista -
mistä valtakunnista silloin tulee olemaan kyse?
Jos ajatellaan maailmaa meidän päivinämme -
eli mitä valtakuntia on Lähi-idässä niillä alueilla, -
joilla muinaiset valtakunnat sijaitsivat.
Jos ajattelemme Babyloniaa, niin sen ydinalueet olivat alueella, -
jossa nykyään sijaitsevat Syyria ja Irak.
Jos ajattelemme Meedo-Persiaa tai itse asiassa Persiaa, -
niin sen nimisenä Iran oli vielä muutama vuosikymmen sitten.
Entä sitten Kreikka ja Rooma?
Aleksanteri Suuri lähti luomaan Kreikan suurvaltakuntaa -
suunnaten valloitussodat nykyisen Kreikan alueelta itään päin -
eli ensiksi kohti nykyisen Turkin aluetta.
Kreikan ja Rooman valtakuntia voidaan katsoa yhtenevästi siten, -
että kulttuurin suhteen yhteinen tausta on kreikkalainen kulttuuri.
Mikä on siinä tapauksessa neljäs valtakunta?
Ja liittyen nimenomaan Jeesuksen toiseen tulemiseen.
Tämä on mielenkiintoinen kysymys.
Ajatelkaamme valtakuntien jatkumoa meidän ajastamme taaksepäin.
Suuria valtakuntia, jotka ovat valloittaneet edeltäjänsä -
eli Rooman alueet erityisesti Lähi-idässä, -
on vain islamilainen kalifaatti.
Sehän valloitti 600-luvulta alkaen -
huomattavan osan Rooman aiemmista alueista.
Kalifaattien jatkumo päättyi Ottomaanien valtakuntaan, -
joka kohtasi loppunsa v. 1923, -
kun nykyinen Turkin valtio muodostui.
Islamilainen kalifaatti valloitti myös -
Eufrat-joen itäpuoliset alueet, joita Rooma ei ikinä valloittanut.
Tästä ajatuksesta lähtee se, -
että Danielin kirjan neljäs peto tulevaisuuteen -
eli Jeesuksen toiseen tulemukseen nähden voisi tarkoittaa -
islamilaisen kalifaatin uudelleen nousua.
Meidän päivinämme kalifaattiajatus nousi esille Isis-järjestön myötä.
Vaikka Isisin toiminta tällä hetkellä onkin paljolti loppunut -
eli sen toiminta on käytännössä paljolti tuhottu, -
niin islamilaisen kalifaatin ajatus elää edelleen.
Se on noussut taas esiin esim. Turkin ja Iranin johtajien puheissa.
Ei siis ole mahdotonta ajatella, että Danielin näky 4 pedosta -
Jeesuksen toiseen tulemukseen liittyen voisi tarkoittaa tätä: -
neljäs peto olisi laajamittainen islamilainen kalifaatti, -
jonka tarkoituksena on hyökätä Israelin valtiota vastaan.
Silloin tulee luontevaksi ajatella, että siellä on mukana -
Irak ja Syyria eli se, miten Babylonian valtakunnan henki -
vaikuttaa sillä alueella. Siellä on mukana Iran -
eli miten Persian valtakunnan henki vaikuttaa.
Siellä on Turkki liittyen siihen, -
miten Kreikan ja Rooman valtakunnat aikoinaan olivat -
suuria valtakuntia Turkinkin alueella.
Tässä on pohjaa tälle tulkinnalle. Se on yksi tulkinta monista.
Nimenomaan näin, että nämä kaksi tulkintaa täydentävät toisiaan.
Eivät kumoa, vaan katsellaan ikään kuin peräkkäisiä vuorenharjanteita.
Siellä näkyy asioita liittyen ensimmäiseen Jeesuksen tulemiseen -
ja sitten liittyen Hänen toiseen tulemiseensa.
Näitä asioita kannattaa pohtia ja arvioida, -
mitä meidän aikanamme tapahtuu ja mitä Lähi-idässä tapahtuu.
Danielin kirja avaa meille -
hyvin ajankohtaista ja mielenkiintoista kokonaisnäköalaa.
Kädessäni on kirja Kirkkautta kohti.
Se on Ilmestyskirjan eräänlainen selitysteos ja läpikäynti.
Tämä kirja on myös vahva kannanotto siihen, -
mitä ajassamme todella tapahtuu.
Se on ajankohtainen ja tuore näköala Ilmestyskirjan tapahtumiin.
Samalla se on näköala siihen, mitä tapahtuu Lähi-idässä, -
mitä tapahtuu Pyhän kaupungin, Jerusalemin, ympärillä.
Avaa sinäkin tämä kirja. Tutustu siihen.
Ja tutustu siihen, mitä ajassamme todella tapahtuu.
Ja mitä kaikkea meille Raamatussa on jo edeltä käsin kerrottu, -
erityisesti Ilmestyskirjassa ja Danielin kirjassa.
Kiitos, että olet seurannut Danielin kirjan opetusohjelmaa.
Näiden opetusohjelmien tekeminen on täysin vapaaehtoisen tuen varassa.
Tarvitsemme sinunkin rukouksiasi.
Tarvitsemme sinun taloudellista tukeasi.
Näet ruudussa tilinumeron ja viitteen.
Kiitos tuestasi! Siunausta sinulle!
Tekstitys: Tuula-Riitta Virrankare